سائنس اور ٹیکنالوجی کی وزارت
مرکزی وزیر ڈاکٹر جتندر سنگھ نے ’’کمپوسٹیبل‘‘پلاسٹک کی تیاری اور تجارت کاری کےلئے اسٹارٹ اَپ قرض کو منظوری دی،سنگل یوز پلاسٹکس کے استعمال کو کم کرنے کے لئے پہلی نسل کے اسٹارٹ-اَپ میسرز ٹی جی پی بایو پلاسٹکس کو 1.15کروڑ روپے کی قرض امداد فراہم کی گئی
وزیر موصوف نے کمپوسٹبل پلاسٹک کی تیاری اور تجارت کاری کے لئے ڈی ایس ٹی کے تحت ٹیکنالوجی ڈیولپمنٹ بورڈ اور میسرز ٹی جی پی بایوپلاسٹکس پرائیویٹ لمٹیڈ ستارا، مہاراشٹر کے مابین مفاہمتی عرضداشت پر دستخط کرنے کی صدارت کی
پلاسٹک آلودگی پر عالمی کارروائی کو آگے بڑھانے کے لئے سرکار کے تعاو ن سے کمپوسٹبل پلاسٹک کے تصور کو آگے بڑھایا جائے گا:ڈاکٹر جتندر سنگھ
مرکزی وزیر مملکت سائنس وٹیکنالوجی؛ وزیر مملکت  ارضیاتی سائنس، وزیر مملکت ، وزیر اعظم کا دفتر، عملہ، عوامی شکایات، پنشن، ایٹمی توانائی اور خلاءڈاکٹر جتندر سنگھ نے ا ٓج ’’کمپوسٹبل‘‘پلاسٹک کی تجارت کاری کے لئے میسرز ٹی جی پی بایو پلاسٹکس کو 1.15کروڑ روپے کے اسٹارٹ اَپ قرض کو منظوری دی اور اس طرح انہوں نے سنگل یوز پلاسٹکسکے استعمال کو کم کرنے کی سمت میں پیش رفت کی۔
کمپوسٹبل پلاسٹک کی تیاری اور تجارت کاری کے لئے سائنس و ٹیکنالوجی کے محکمے کے تحت ایک بااختیار ادارے ٹیکنالوجی ڈیولپمنٹ بورڈ اور میسرز ٹی جی پی بایوپلاسٹکس پرائیویٹ لمٹیڈ ستارا، مہاراشٹر کےمابین ایک مفاہمتی عرضداشت پر دستخط کئے گئے۔
ڈاکٹر جتندر سنگھ کو باخبر کیا کہ اسٹارٹ اَپ سنگل یوز پلاسٹککے متبادل حل کے ساتھ آیا ہے۔جس میں ایک کمپوسٹبل پلاسٹک اشیاء کا پروٹوٹائپ ہے، جو ماحولیات کو متاثر کئے بغیر مٹی میں کھاد کی شکل میں ٹوٹ جاتا ہے۔اس انوکھے پروجیکٹ کو پروٹوٹائپ ترقی کے لئے نِدھی پریاسکے تحت نیتی آیوگ اور یو این آئی ڈی اوکو سیڈ فنڈنگ حاصل ہوئی ہے۔
ڈاکٹر جتندر سنگھ نے کہا کہ وزیر اعظم جناب نریندر مودی کے ذریعے محض ایک بار استعمال ہونے والی پلاسٹک اشیاء کو مرحلہ وار طریقے سے ختم کرنے کی کال کے عین مطابق ہندوستان نے شناخت شدہ سنگل یوز پلاسٹک سازو سامان کی تیاری ، درآمدات ، ذخیرہ اندوزی، تقسیم کاری ، فروخت اور استعمال پر پابندی لگادی ہے، جن کی اہمیت کم ہے۔وزیر موصوف نے کہا کہ اس سے یکم جولائی 2022ء سے پورے ملک میں بڑے پیمانے پر کچرے کے امکانات کم ہوجائیں گے۔ انہوں نے کہا کہ پلاسٹک آلودگی پر عالمی کارروائی کو آگے بڑھانے کے لئے سرکار کی حمایت کے ساتھ کمپوسٹبل پلاسٹک کے تصور کو وسعت دی جائے گی۔
ڈاکٹر جتندر سنگھ نے یہ بھی بتایا کہ ٹی جی پی بایو پلاسٹکس کے ذریعے کمپوسٹبل پلاسٹک کی تیاری اور تجارت کاری 5جولائی 2022ء سے ارضیاتی سائنس کی وزارت کے ذریعے شروع کی گئی ملک گیر ساحلی صفائی مہم کے ساتھ اچھی طرح سے میل کھاتی ہے۔ انہوں نے کہا کہ 75دنوں کی طویل مہم ’’سوچھ ساگر، سورکشت ساگر‘‘کے بارے میں عوامی بیداری بڑھانے کے لئے شروع کی گئی تھی۔یہ مہم 17ستمبر 2022کو ’’ساحلی صفائی کے عالمی دن’’پر ختم ہوگی ، جب 75000افراد ، طلباء، شہری سماج کے ممبر اور ماحولیاتی کارکنان سمندر کے ساحلوں سے اس 1500ٹن کچرے کو صاف کرنے کےہدف کی تکمیل کے لئے متحرک کئے جائیں گے، جو بنیادی طورپر سنگل یوز پلاسٹک سے پیدا ہوا ہے۔
ڈاکٹر جتندر سنگھ نے مزید کہا کہ کوڑے میں پڑے سنگل یوز پلاسٹک آئٹم کے منفی اثرات کو عالمی سطح پر منظوری حاصل ہے اور حکومت ہند کوڑے والے سنگل یوز پلاسٹک سے ہونے والی آلودگی کو کم کرنے کے لئے ٹھوس قدم اٹھا رہی ہے۔انہوں نے کہا کہ مارچ 2022ء میں اقوام متحدہ کی ماحولیاتی اسمبلی کے پانچویں سیشن کے دوران بھی ہندوستان پلاسٹک آلودگی پر عالمی کارروائی شروع کرنے کے عہد پر عام اتفاق رائے قائم کرنے کے لئے تمام ممبر ملکوں کے ساتھ تعمیری سطح پر جڑا رہا ہے۔حکومت ہند مرکزی آلودگی کنٹرول بورڈ کے توسط سے ایس یوپی کے خاتمے کی بے حد ضرورت کے تئیں بیداری پیدا کرنے کے اقدامات کررہی ہے اور صنعتوں ، مرکز ریاست اور مقامی انتظامیہ ، ضابطہ اداروں، شہریوں، آر اینڈ ڈی اور اکیڈمک اداروں کو ایک ساتھ لایا گیا ہے۔
موجودہ وقت میں بازار میں بہت کم سڑ سکنے والی اشیاء ؍کمپوزٹ دستیاب ہیں۔ ان میں سے زیادہ تر کی قیمت کچے مال کے لئے 280فی کلو گرام سے زیادہ ہے۔
ٹی ڈی بح کے سیکریٹری، آئی پی اینڈ ٹی اے ایف ایس راجیش کمار پاٹھک نے کہا کہ وزیر اعظم نے اس بات پر زور دیا ہے کہ پلاسٹک ایک غیر نامیاتی شے ہے اور یہ انسانیت کے لئے خطرہ بن گئی ہے اور پہلے سے ہی ہمارے زمینی سمندری اور آبی ایکوسسٹم پر خطرناک اثرات ڈال رہی ہے۔ اس لئے ’ڈی گریڈیبل کمپوسٹبل پلاسٹک‘ کی تیاری کا خیال ’وقت کی ضرورت‘تکنیک ہے۔ ٹی ڈی بی کے ذریعے میسرز ٹی جی پی بایوپلاسٹکس کی حمایت کرنے کے ساتھ ہندوستان ایس یو پی کے لئے سودیشی متبادل حل مہیا کرنے اور سنگل یوز پلاسٹک سے مبرا ملک کی ہندوستان کے عہد کو حاصل کرنے کے لئے بس ایک قدم دور ہے۔